Ur chañs eo kaout kement a vrezhonegerien yaouank o chom e kêr. Un diaezamant eo ivez. Peseurt plas a vo roet dezho ha d'o yezh en amzer da zont ? « N'ouzomp ket respont d'ar goulenn-se. Kousket e oa Brest. O tihuniñ emañ. Ur gwir plas o deus ezhomm ar grennarded a gomz brezhoneg en ur gêriadenn vras. Brezelaet ha stourmet hon eus evit se. Dav eo kinnig traoù dezho. D'am soñj e vefe tu d'ober muioc'h a draoù e brezhoneg e Brest. Muioc'h a abadennoù e-barzh salioù evel ar  C'hwartz, pe "la maison du théâtre" » Met diaes eo evit poent. Startoc'h eo c'hoari e brezhoneg er C'hwartz eget e Plougin. Muioc'h a dud a dalv muioc'h a gonkurañs... Met muioc'h a gonkurañs a dalv muioc'h a nerzh ivez pa vez kaoz da zifenn tra pe dra. Fiziañs a ranker kaout er vrezhonegerien yaouank-se, o chom e kêr !